**Људски капитал**

Људски капитал је појам у економији који се односи на радну снагу, један од три фактора производње. Људски капитал означава знања, вештине, искуства и способност које поседују запослени у предузећу.

Човек је кључни фактор повећања економичности јер од његовог односа према средствима за рад и предметима рада зависи њихово рационално коришћење и уштеде при раду.

**Принцип економичности**

Основни економски принцип пословања предузећа састоји се у томе да уз што мање улагања, односно трошења оствари што бољи резултат. Резултати пословања предузећа су: количина производње или укупан обим промета и добит која представља крајњи циљ пословања.

**ЕКОНОМИЧНОСТ је економски принцип којим се тежи ка остварењу што веће производње или промета уз што мање трошкова.**

Формула за израчунавање економичности је следећа:

где је: Е – економчност,

Q - количина производње,

P - промет услуга,

T - трошкови.

Економичност расте

* ако се оствари већи обим производње или промета мањим трошковима или
* ако се обим производње увећава брже од трошкова,
* ако се оствари исти обим производње уз мање трошкова,
* ако се смањује обим производње али спорије од трошкова.

**Мерење економичности**

Економичност може да се мери глобално и појединачно. Глобално мерење се остварује односом између укупне производње и укупних трошкова, а појединачно мерење се остварује односом између укупне производње и поједине групе трошкова.

Резултати мерења економичности се могу исказати натурално и вредносно.

Појединачно, економичност се мери односом укупне количине производа и укупне количине материјала, на тај начин се добија коефицијент коришћења сировина. Нпр.: ако од 200 кг материјала произведемо 95 кг производа, тада је Е=95/200=0,48. Добијени количник 0,48 помножимо са 100 и добијемо проценат искоришћења материјала.

Мерење економичности се може остварити коришћењем сталних цена, којима се натурални показатељи трошења преводе у вредносне. Сталне цене су планиране цене које изражавају вредност планиране вредности производње и планираних трошкова. Овакав начин мерења економичности не показује реалну слику јер се не уважавају тржишни фактори.

Код мерења економиочности користе се набавна цена и цена коштања. Најреалнији показатељ мерења је цена коштања.

Мерење економичности треба да се врши на основу сталних цена и на основу стварних цена.

Сталне цене су планиране цене, а стварне цене су оне које владају на тржишту. На тај начин се утврђује у којој мери је предузеће својим заслугама остварило добијене резултате или су ти резултати добијени на основу околности које владају на тржишту.